stanford-oval/wikipedia huggingface dataset:
טרייסי פולן
הערות שוליים

↑  Lovece, Frank (15 באוגוסט 2012). "Michael J. Fox prepares for new show about his life". Newsday. Long Island, New York. ארכיון מ-17 באוגוסט 2012. נבדק ב-16 באוגוסט 2012. {{cite news}}:  (עזרה)
↑  "Stephen Pollan Obituary". New York Times.
↑  Bloom, Nate (8 בינואר 2008). "Interfaith Celebrities: Michael J. Fox Receives Reform Award, Liev Schreiber Narrates Jewish-American". 18 Doors. נבדק ב-25 במאי 2013. {{cite web}}:  (עזרה)
↑  "Tracy Pollan: Actress – Vol. 53 No. 18". 8 במאי 2000. אורכב מ-המקור ב-20 במאי 2012. נבדק ב-26 ביוני 2013. {{cite web}}:  (עזרה)
↑  "Tracy Pollan". בפברואר 2010. אורכב מ-המקור ב-24 ביוני 2013. נבדק ב-13 ביוני 2013. {{cite news}}:  (עזרה)
↑  Reed, Susan (1 באוגוסט 1988). "Michael J. Fox and Tracy Pollan (Archive)". אורכב מ-המקור ב-30 ביולי 2013. נבדק ב-25 במאי 2013. {{cite news}}:  (עזרה)
↑  "Michael J. Fox". Academy of Television Arts & Sciences. ארכיון מ-26 בדצמבר 2011. נבדק ב-26 בדצמבר 2011. {{cite web}}:  (עזרה)
↑  "Michael J. Fox Fell for His Wife When She Called Him a F**king A**hole". Entertainment Tonight (באנגלית אמריקאית). נבדק ב-29 באפריל 2024. {{cite web}}:  (עזרה)
↑  O'Brien, Kristen; Vasquez, Ingrid. "Michael J. Fox Reflects on 34-Year Marriage to Tracy Pollan: 'Anything Good That We Do Comes from Her'". People (באנגלית). נבדק ב-27 ביולי 2023. {{cite web}}:  (עזרה)
↑  Singh, Olivia. "Everything to know about Michael J. Fox and Tracy Pollan's 4 kids". Business Insider (באנגלית אמריקאית). נבדק ב-29 באפריל 2024. {{cite web}}:  (עזרה)
↑  Kornbluth, Jesse (1 בדצמבר 2012). "Michael J. Fox and Tracy Pollan's Refined Manhattan Home". Architectural Digest (באנגלית אמריקאית). נבדק ב-27 ביולי 2023. {{cite web}}:  (עזרה)
| --- | --- |
בקרת זהויות :  PLWABN: 9812003260105606  BIBSYS: 8079740  BNE: XX4955430  BnF: cb14039126g (data)  GND: 140682279  ISNI: 0000 0001 1766 8857  LCCN: no98113564  NTA: 325605882  VIAF: 63632697   WorldCat (עם VIAF): 63632697
כאן חדשות

| --- | --- |


 נתונים כלליים
 סוג:  חדשות
 מוטו:  רק העוּבדות מדברות
 מייסדים:  תאגיד השידור הישראלי
 תקופת הפעילות:  מרץ 2015 – הווה (כ־10 שנים)
 חברת אם:  תאגיד השידור הישראלי
 מיקום המטה:  בית הדפוס 32 (כנפי נשרים 23), ירושלים
 משרד ראשי:  ירושלים
 בעלות:  תאגיד השידור הישראלי
 מוצרים עיקריים:  מפיקת החדשות של כאן 11, כאן ב והדיגיטל
 עובדים:  כ-600
  
 https://www.kan.org.il/lobby/news/
דסק כאן חדשות
הכניסה לבנין התאגיד בירושלים
אולפן "מכאן 33"
כאן חדשות (מכונה גם חדשות כאן 11 ובעבר נקראה כאן ועכשיו) היא חטיבת החדשות של כאן, תאגיד השידור הישראלי. החטיבה הוקמה במטרה לספק תוכן לכל זרועות התאגיד: דיגיטל, רדיו וטלוויזיה. בראש החטיבה עומד סמנכ״ל,  ליאור לנדנברג, אשר עומד באותה עמדה בכירה כמו סמנכ״ל הרדיו, הטלוויזיה והדיגיטל. תחנת הרדיו כאן רשת ב׳ נמצאת תחת חטיבת החדשות, שאר תחנות הרדיו של התאגיד נמצאות תחת זרוע הרדיו.
היסטוריה

חטיבת החדשות של תאגיד השידור הציבורי הוקמה במרץ 2015 ובראשיתה עמדה בראשה שלומית אברהם גלוברזון עד שבמרץ 2017 התמנה ברוך שי למנכ"ל החדשות של תאגיד השידור הציבורי. בעבר נקראה החטיבה "כאן ועכשיו" אך שם זה יצא משימוש כמה חודשים לאחר העלייה לאוויר.
התוכן המיוצר בחטיבה משודר באתר התאגיד ובעמודי הרשתות החברתיות של כאן חדשות (טוויטר (X), אינסטגרם וכו׳). להקמת החטיבה הוקצב תקציב של 160 מיליון ש"ח והוא כולל בתוכו את תקציב החטיבה הערבית ואת תקציב כאן רשת ב'. התכנון היה שבחטיבה יעבדו כ-450 עיתונאים, כולל צלמים ואנשי הפקה (בהשוואה לכ-350 עובדים שמועסקים בחדשות 10, ובהיקף דומה בחברת החדשות של ערוץ 12). בחדשות עובדים כ-600 אנשי הפקה ועיתונאים.
בפברואר 2020 עברה חטיבת החדשות לשדר מאולפן חדשות חדש של ערוץ "כאן" בירושלים, בהשקעה של כ-20 מיליון שקל חדש. ותוכניות "כאן חדשות" החלו משודרות מהאולפן.
לקראת הבחירות לכנסת ה-25 כל תוכניות כאן חדשות עברו לאולפן המשני, בזמן שהאולפן המרכזי עבר שדרוג שלקח כ-3 שבועות שכלל הוספות מסכים והחלפת הצבע של האולפן מסגול לכחול. ב-29 באוקטובר 2022 עיתונאית התאגיד טלי מורנו, חשפה את האולפן החדשבחדשות השבת. בזמן השיפוצים הבינו בתאגיד שאין צורך לשדר את כל התוכנית מהאולפן המרכזי, עקב כך הוחלט שהזמן הירוק ומשחקי הכיס יישארו באולפן המשני (לפני כן שימש רק לתוכנית עצם העניין ולמבזקים), מכיוון שהן תוכניות ראיונות ״אחד על אחד״ מאשר פאנל.
היסטוריה > פיצול תאגיד השידור הציבורי והקמת תאגיד החדשות

בפשרה בין ראש הממשלה נתניהו לשר האוצר כחלון, שהושגה במרץ 2017, הוסכם לבטל חטיבה זו, ולהקים במקומה חברת חדשות נפרדת, שתורכב ברובה מעובדי חטיבת החדשות של התאגיד, ושילוב מוגבר של עובדי רשות השידור. בעקבות עתירה שהוגשה נגד פיצול חטיבת החדשות, הקפיא בית המשפט העליון את הפיצול עד לקבלת החלטה בעניין. ביולי 2018 בוטל פיצול תאגיד השידור בעקבות זכיית ישראל באירוויזיון.
עיתונאי החטיבה > מנהלים

גולן יוכפז - מנכ"ל התאגיד
ליאור לנדנברג – סמנכ"ל החטיבה
אילאיל שחר – משנה לסמנכ״ל החטיבה
גל ברגר - מנהל כאן רשת ב
עיתונאי החטיבה > מגישים

טלי מורנו – מגישת "חדשות השבת", ו״חדשות הערב״. ומגישה גם את מהדורת 19:00 בימים אשר מגישה את חדשות הערב בכאן רשת ב
אילה חסון - מגישת "שבע עם איילה חסון"
מואב ורדי - מגיש "חדשות שישי".
מאיה ראכלין – מגישת "כאן בשש", מגישה מחליפה במהדורות
עקיבא נוביק – פרשן, מגיש "חדשות הלילה"
גיא זהר – מגיש "מהצד השני עם גיא זהר"
מיכל רשף – כתבת תחום החוץ, מגישת "העולם היום" לסירוגין עם יואב זהבי
יואב זהבי – כתב תחום החוץ ומגיש "העולם היום" לסירוגין עם מיכל רשף
קלמן ליבסקינד – מגיש תוכנית הבוקר "קלמן-ליברמן" בכאן רשת ב
אסף ליברמן - מגיש תוכנית הבוקר "קלמן-ליברמן" בכאן רשת ב׳
אורי לוי – מגיש "שרון ואורי", תוכנית הרדיו "כאן בסביבה" ומגיש מחליף ב"מהדורת חמש"
שרון וכסלר – חזאית ומגישת "שרון ואורי", תוכנית הרדיו "כאן בסביבה" ומגישה מחליפה ב"העולם היום" ו"חדשות הלילה"
ליאת רגב – מגישת תוכניות הרדיו "בחצי היום השישי" ו"מעבירים לראשון" בכאן רשת ב
יאיר ויינרב – מגיש "צבע הכסף" בכאן רשת ב ומגיש מחליף ב"חדשות הלילה"
יערה שפירא – כתבת בכנסת ומגישה מחליפה ב"הבוקר הזה" ו"בחצי היום"
סולימאן מסוודה – מגיש מחליף וכתב בדסק פוליטי מדיני
ליאל קייזר - ראש התחום הכלכלי ומגישת "משחקי הכיס"
יפעת גליק – כתבת תחקירים ומגזין, מגישת "שבת בארבע", מגישה מחליפה ב"העולם היום", "משחקי הכיס", "מהדורת חמש" ו"חדשות הלילה"
קרן אוזן - מגישה מחליפה ב"כאן בשש" ו"שבע עם איילה חסון"
אליאור לוי - ראש תחום הפלסטינים ומגיש מחליף ב"שבע עם איילה חסון"
עיתונאי החטיבה > כתבים

פוליטי-מדיני – מיכאל שמש, יערה שפירא, דקלה אהרן שפרן, גילי כהן, סולימאן מסוודה, יואב קרקובסקי, זאב קם
צבא וביטחון – כרמלה מנשה, רועי שרון, איתי בלומנטל
ערבים – רועי קייס, אליאור לוי, ערן זינגר, נורית יוחנן
שטחים – כרמל דנגור
כלכלה - ליאל קייזר, דנה ירקצי, שאול אמסטרדמסקי
תחום החוץ – מואב ורדי, ערן סיקורל, מיכל רשף, יואב זהבי, רומי פרידמן
משטרה, משפט ופלילים – תמר אלמוג, שלי טפיירו, רועי ינובסקי, ורד פלמן, אורלי אלקלעי, הדס גרינברג
בריאות – קטי דור, נוב ראובני
תרבות – דורית אסרף-מזרחי, אלון פרוכטר ועמית הררי
ספורט – יואב בורוביץ', ליאן וילדאו
חברה ורווחה – נופר משה-פרדו
חינוך – לירן כוג'הינוף
תחבורה ותיירות – שרון עידן
דתות ומסורת – עקיבא ווייס, יאיר אטינגר
טכנולוגיה – איתי שיקמן
כתבים אזוריים  – רובי המרשלג (צפון), חן ביאר (חיפה והגליל), איציק זוארץ (דרום), אסף פוזיילוב (דרום), הדס גרינברג (השרון), אנה פינס (תל אביב והמרכז), ורד פלמן (ירושלים), חיים גולדיטש (ירושלים)
כתבי תחקירים ומגזין – אורן אהרוני, אוריה אלקיים, שירלי ברקוביץ', יפעת גליק, איטה גליקסברג, אמיר גרא, דנה הרמן, עופר חלפון, שלי טפיירו, גילי מלניצקי, נטלי מתוקו, ריאד עלי, יפעת עמיאל, רחלי רזי-סלע, אלון שרביט
חזאים ומזג האוויר – שרון וכסלר
כתבים בעולם – דב גיל-הר (אירופה), נתן גוטמן (ארצות הברית)
תכנים ותוכניות > בטלוויזיה

הפקות הטלוויזיה של כאן חדשות משודרות בערוץ כאן 11. לחטיבת החדשות רצועת בוקר בין השעות 06:30 ל-12:00 הכוללת מבזקים בכל שעה עגולה, שידורי רדיו מצולם מאולפן כאן רשת ב ותשדירים בהפקת מחלקת הדיגיטל החדשותית. בין השעות 15:00 ל-21:30 משודרת רצועת הערב של החדשות בכאן 11, ובלילה ישנה רצועה נוספת של חדשות הכוללת את חדשות הלילה בימי חול, ומבזקים קצרים בסופי שבוע.
תכנים ותוכניות > בטלוויזיה > ביום חול במלחמת חרבות ברזל לפי סדר שידורן

הבוקר הזה בשעה 06:00 – שידור חי של יומן הבוקר מכאן ב’ בהגשת אריה גולן (משודרת מאפריל 1972 ברדיו ומאי 2017 בטלוויזיה).
קלמן ליברמן בשעה 08:00 – שידור חי של תוכנית הרדיו של כאן ב’ בהגשת קלמן ליבסקינד ואסף ליברמן (משודרת ממאי 2017). ימים ראשון עד רביעי.
מצליח ונוביק בשעה 08:00 – שידור חי של תוכנית הרדיו של כאן ב' בהגשת רינה מצליח ועקיבא נוביק (משודרת מ-2015, עברה מגלי צה״ל). ימי חמישי.
סדר יום בשעה 10:00 – שידור חי מאולפני כאן ב’ של תוכנית האקטואליה היומית בהגשת קרן נויבך (משודרת מספטמבר 2008 ברדיו ומאי 2017 בטלוויזיה) ימים ראשון עד רביעי.
קובן את אסנהיים בשעה 10:00 – תוכנית אקטואליה שבועית בהגשת רוני קובן ועמרי אסנהיים. (משודרת מנובמבר 2022). ימי חמישי.
מהצד השני עם גיא זהר בשעה 15:45 - טור יומי הבוחן את הפער בין המציאות לבין התקשורת (משודרת מינואר 2019).
משחקי הכיס בשעה 16:00 – מגזין הכלכלה של הערוץ בהגשת ליאל קייזר. (משודרת ממאי 2020).
העולם היום בשעה 17:00 – מגזין חדשות חוץ יומי בהגשת יואב זהבי (משודרת מדצמבר 2017).
כאן בשש (בעבר מהדורת חמש) בשעה 18:00 - תוכנית אקטואליה יומית בהגשת מאיה ראכלין. (משודרת מאוקטובר 2017).
שבע עם איילה חסון בשעה 18:55– כל ענייני היום הבוערים, האנשים שבמרכז החדשות ומיטב הפרשנים, מימין ומשמאל בהגשת איילה חסון (משודרת ממרץ 2023).
חדשות הערב בשעה 19:55 – המהדורה המרכזית של כאן חדשות לסיכום אירועי היום, בהגשת טלי מורנו (משודרת ממאי 2017).
חדשות הלילה – מהדורת חדשות אשר מסכמת את חדשות היום, המשודרת בימי חול בשעות 22:30–23:00, בהגשת עקיבא נוביק (משודרת ממאי 2017).
תכנים ותוכניות > בטלוויזיה > ביום שישי במלחמת חרבות ברזל לפי סדר שידורן

הבוקר הזה בשעה 06:30 – שידור חי של יומן הבוקר מכאן ב' בהגשת רן בנימיני (משודרת מאפריל 1972 ברדיו ומאי 2017 בטלוויזיה)
מוריה והפרופסור בשעה 08:00 – תוכנית אקטואליה באווירה אישית בכאן רשת ב’ בהגשת מוריה קור ויובל אלבשן (משודרת מאפריל 2017).
קפה שישי בשעה 09:00 – תוכנית אקטואליה המסכמת את השבוע בכאן רשת ב' בהגשת קרן אוזן ויגאל עדיקא (משודרת מאפריל 2024 ברדיו וספטמבר 2024 בטלוויזיה)
שרון ואורי (בעבר נקראה שישי בחמש) בשעה 18:00 – מגזין אקטואליה שבועי בהנחיית אורי לוי ושרון וכסלר. עדכוני חדשות, ראיונות לסיכום השבוע ומבט לאירועי השבוע הבא בנושאי פוליטיקה, ביטחון וחברה. (משודרת מ-2007, התחילה בערוץ הראשון)
חדשות שישי (בעבר נקראה "השבוע") בשעה 19:55 – מהדורת סיכום חדשות השבוע בהגשת מואב ורדי (משודרת מפברואר 2019).
תכנים ותוכניות > בטלוויזיה > ביום שבת במלחמת חרבות ברזל לפי סדר שידורן

יומן השבוע בשעה 10:05 - שידור חי מכאן ב' בהגשת רונן פולק ולסירוגין עם אורי לוי.
שבת בארבע בשעה 16:00 – הראיונות, הדיווחים והסיפורים הכי חשובים ומעניינים של השבוע בהגשת יפעת גליק ולסירוגין עם קרן אוזן.
שבע עם איילה חסון בשעה 17:58 – משדר מיוחד בעקבות מלחמת חרבות ברזל בהגשת איילה חסון.
חדשות השבת בשעה 19:55 – סיכום חדשות השבת בהגשת טלי מורנו (משודרת ממאי 2017).
תכנים ותוכניות > ברדיו > תוכניות בולטות

"הבוקר הזה" עם אריה גולן - ראשון-שישי 08:00-06:00 (בימי חמישי בהגשת אילאיל שחר ובימי שישי בהגשת רן בנימיני)
"קלמן ליברמן" עם קלמן ליבסקינד ואסף ליברמן - ראשון-רביעי 10:00-08:00
"סדר יום" עם קרן נויבך - ראשון-רביעי 12:00-10:00
"בחצי היום" עם אסתי פרז - ראשון-שישי 14:00-12:00 (בימי חמישי בהגשת חן ביאר ויערה שפירא לסירוגין, בימי שישי בהגשת ליאת רגב)
"השעה הבינלאומית" עם ערן סיקורל – ראשון-רביעי 16:00-15:00
"צבע הכסף" עם יאיר ויינרב, רונן פולק - ראשון-רביעי 17:00-16:00
"בנימיני וגואטה" עם רן בנימיני ויגאל גואטה - ראשון-רביעי 19:00-17:00
"זה מגיע לכם" עם ד"ר גילי תמיר - ראשון-רביעי 20:00-19:00
"תרבותניקים" עם דורית אסרף-מזרחי, אלון פרוכטר, ורד יפתחי-גרין ועומר בן-רובי - ראשון-רביעי 23:00-22:00
"כאן הלילה" עם עומרי חיים - ראשון-רביעי 00:00-23:00
"מצליח ונוביק" עם עקיבא נוביק ורינה מצליח - חמישי 10:00-08:00
"קובן את אסנהיים" עם רוני קובן ועמרי אסנהיים - חמישי 12:00-10:00
"מרחאבית" עם ערן זינגר - חמישי 16:00-15:00
"מוריה והפרופסור" עם מוריה קור ויובל אלבשן - שישי 09:00-08:00
מבזקי חדשות - בכל שעה עגולה. חטיבת החדשות מפעילה את תחנת הרדיו כאן רשת ב, שמשדרת את מהדורת החדשות של קול ישראל בתחנות הרדיו של כאן קול ישראל
תכנים ותוכניות > בדיגיטל

כאן חדשות פעילה במספר פלטפורמות אינטרנטיות בהן מועברים תוכני החדשות לקהל שצורך אותן ברשתות החברתיות. כחלק מתפיסת הדיגיטל של התאגיד – כל מהדורות החטיבה מפורסמות בערוץ היוטיוב, וכתבות מגזין מפורסמות בערוצי הדיגיטל השונים של החטיבה. מלבד שידור תכנים שמיועדים גם לערוץ כאן 11 ותחנת כאן רשת ב, לכאן חדשות יש סטודיו חדשות דיגיטליות המייצר תכנים חדשותיים ייחודיים לרשתות החברתיות, בהם:
הסכתים – הסכת האקטואליה "עוד יום", ההסכת הכלכלי "המנגנון" והסכת המסורת והספרות היהודית "בזמן הזה".
הסברונים – סרטוני וידאו בהגשת כתבי החדשות המסבירים אירועים אקטואליים לקהל רחב, בעיקר לצעירים.
היום לפני – סדרת סרטונים הפעילה מ-2019 המציגה קטעי ארכיון מאירועים מרכזיים בהיסטוריה הישראלית.
הפלטפורמות הדיגיטליות של כאן חדשות:
אתר ויישומון: כאן חדשות מפעילה אזור חדשות תחת אתר כאן, בו ידיעות חדשותיות, כתבות וידאו, תוכניות רדיו והסכתים. ליישומון מעל מיליון הורדות ב"Google Play"
טוויטר/X: חשבון שלו יותר מרבע מילון עוקבים ובו מדווחות ידיעות חדשותיות וקטעי וידאו.
יוטיוב: ערוץ אליו מנויים יותר מחצי מיליון משתמשים ובו כלל הכתבות והתוכניות של כאן חדשות. לערוץ מעל מיליארד צפיות והוא ערוץ היוטיוב החדשותי הגדול בישראל.
פייסבוק: דף עם כ-900 אלף עוקבים, המפרסם כותרות מרכזיות, כן סרטוני וידאו ייחודיים לפייסבוק וכתבות נבחרות מתוכניות החטיבה. ב-2020 רשם הדף 36 מיליון צפיות בסרטונים בו מדי חודש.
אינסטגרם: חשבון עם יותר מ-195 אלף עוקבים שמשדר קטעי וידאו חדשותיים וכתבות נבחרות מתוכניות החטיבה, בדגש על תוכן הפונה לצעירים.
טיקטוק: חשבון עם למעלה מרבע מיליון עוקבים הכולל בעיקר "הסברונים" – קטעי וידאו בהם כתבי החטיבה מספרים על אירועי היום בצורה קצרה ובלתי רשמית, כאן חדשות היה לכלי התקשורת הראשון בישראל שהפעיל חשבון רשמי ברשת החברתית.
וואטסאפ: ערוץ עם מעל ל-200 אלף עוקבים ובו עדכונים חדשותיים, קטעים מהחדשות, ושאלונים אינטראקטיביים. כאן חדשות הם הראשנים עם ערוץ שכזה ברשת החברתית, הערוץ הוקם מספר ימים לפני ה-7 באוקטובר 2023 וצבר עוקבים במהירות.
ת'רדס: חשבון עם כ-20 אלף עוקבים, אך פעילותו מועטת.
מ-17 במרץ 2020, בעקבות התפשטות נגיף הקורונה, החל התאגיד לשדר חדשות בערוץ יוטיוב עם תרגום לשפת הסימנים הישראלית במסך מלא. דבר המצוי רק במהדורת סיכום של ימי הבחירות.
הערות שוליים

↑  שם המשתמש של כאן חדשות ביוטיוב הוא ״kan11news״ חדשות כאן 11
↑  כאן, תאגיד השידור הישראלי, בעלי תקפידים, באתר כאן | תאגיד השידור הישראלי
↑  אנחנו מוכנים! הערב ב-⁧חדשות השבת⁩ עם טלי מורנו נציג את אולפן הבחירות שלנו בירושלים., באתר Twitter
↑  אביב גוטר, המדינה לבג"ץ: פיצול חטיבת החדשות מתאגיד כאן לא פוגע בחופש הביטוי, באתר כלכליסט, 9 באוגוסט 2017
↑  מיד ברשת ב: מורנוביק, תכנית בכורה הסטורית, באתר Twitter
1 2  כאן 11 מצאה מחליף לגאולה אבן: מגיש חדש לחדשות שישי, באתר אייס, 29 במרץ 2023
1 2  ציוץ של יואב זהבי, באתר Twitter
↑  לוח שידורים – מדריך ערוצי טלוויזיה ותוכניות רדיו | כאן, באתר www.kan.org.il
↑  כל יום מ-15:00: תוכניות האקטואליה של כאן 11, באתר טוויטר, ‏1.5.24
↑  רדיו אונליין בשידור חי - תחנות רדיו, תכניות מוקלטות ועוד | כאן, באתר www.kan.org.il
↑  שרון טל, הסדרות וגם החדשות: נתוני הדיגיטל המלאים של כאן נחשפים לראשונה, באתר אייס, 29 בדצמבר 2020
↑   המהדורה המרכזית של כאן 11 | בתרגום לשפת הסימנים, סרטון בערוץ "כאן חדשות", באתר יוטיוב (אורך: 1:55:53 שעות), 17 במרץ 2020
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| כלכלה | ביזפורטל • גלובס • כלכליסט • TheMarker |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | • תיק דבקה • WDG • ONE • GoGay |  |
אליס סטפניק

אליס סטפניק (באנגלית: Elise Stefanik; נולדה ב-2 ביולי 1984) היא פוליטיקאית אמריקאית חברת המפלגה הרפובליקנית המיועדת לכהן כשגרירת ארצות הברית באומות המאוחדות. מייצגת את מחוז הקונגרס ה-21 של מדינת ניו יורק בבית הנבחרים של ארצות הברית ומשמשת יו"ר הוועידה הרפובליקנית בבית הנבחרים. כיושבת ראש הוועידה הרפובליקנית בבית הנבחרים, היא הרפובליקנית הרביעית בחשיבותה בבית הנבחרים.
סטפניק הייתה בת 30 כשנבחרה לראשונה ב-2014 לבית הנבחרים של ארצות הברית, ובכך הייתה לאישה הצעירה ביותר שנבחרה לקונגרס עד אותה עת. בדעותיה, היא פוליטיקאית ימנית-שמרנית ותומכת גדולה של ישראל. היא ניהלה את השימוע בקונגרס האמריקאי בדבר אנטישמיות בקמפוסים בעקבות מלחמת חרבות ברזל, ובו נקטה עמדה נחרצת נגד האנטישמיות במחאות נגד ישראל באוניברסיטאות ובמכללות.
קורות חיים

סטפניק נולדה באולבני שבמדינת ניו יורק, בתם של מלני וקן. בגיל 3 עברה עם משפחתה לעיירה וילסבורו. ב-2006 סיימה תואר ראשון בהצטיינות בממשל מאוניברסיטת הרווארד.
מיד עם סיום התואר, התקבלה לעבודה בצוות מדיניות הפנים באגף המערבי של הבית הלבן, ולאחר שנה, התמנתה לחברה בצוות לענייני כלכלה ומדיניות פנים של ג'וש בולטן, ראש מטה הבית הלבן. בתום כהונתו של נשיא ארצות הברית ג'ורג' ווקר בוש, נותרה בוושינגטון די. סי. ועבדה במכון מחקר.
בבחירות המקדימות לנשיאות ארצות הברית של המפלגה הרפובליקנית עבדה במטה הבחירות של מושל מינסוטה, טים פולנטי. בבחירות לנשיאות עבדה בצוות ההכנה של ועידת המפלגה הרפובליקנית, והייתה חברה בצוות ההכנה של פול ראיין, מועמד המפלגה הרפובליקנית לתפקיד סגן הנשיא.
לאחר הבחירות, עבדה בחברה המשפחתית שייסד אביה לשיווק עץ לבוד.
ב-2014 התמודדה בבחירות לבית הנבחרים של ארצות הברית וזכתה ברוב של 55% לעומת 33.5% ליריבה מהמפלגה הדמוקרטית. היא הייתה בכך לאישה הצעירה ביותר בתולדות ארצות הברית שנבחרה לקונגרס, בגיל 30. ב-2016 זכתה לתקופת כהונה נוספת, ברוב של כ-66% וב-2018, לתקופת כהונה שלישית. בבית הנבחרים היא מכהנת כחברה בוועדת הביטחון ובוועדת החינוך וכוח העבודה.
בשנת 2020 נכללה ברשימת "40 Under 40" של מגזין פורצ'ן.
סטפניק, שנבחרה בתחילה כשמרנית מתונה, עברה לימין הפוליטי, ותמכה בנשיא דונלד טראמפ. היא התנגדה נחרצות להדחה הראשונה של טראמפ ב-2019 והתנגדה להצבעות האלקטורליות של פנסילבניה כאשר טראמפ התלונן על הטיית תוצאות הבחירות לנשיאות ארצות הברית ב-2020. כשהוועדה הנבחרת של בית הנבחרים החלה לחקור את אירועי ההסתערות על הקפיטול טענה סטפניק כי האחריות לכך היא של היו"ר ננסי פלוסי.
סטפניק נבחרה ליושבת ראש הוועידה הרפובליקנית בבית הנבחרים במאי 2021 לאחר שליז צ'ייני הודחה עקב התנגדותה לנשיא טראמפ.
בדצמבר 2023, במהלך השימוע בקונגרס האמריקאי בדבר אנטישמיות בקמפוסים, תקפה סטפניק את נשיאי האוניברסיטאות בטענה שאינם פועלים למיגור האנטישמיות בקמפוסים שבאחריותם. לאחר שסירבו במהלך הדיון לראות בקריאה לרצח העם היהודי הפרה חד משמעית של כללי האוניברסיטה טענה כי עליהם להתפטר. נשיאת אוניברסיטת פנסילבניה אליזבת מגיל התפטרה מנשיאות האוניברסיטה מספר ימים לאחר השימוע. בעניין המשך כהונתה של נשיאת אוניברסיטת הרווארד קלודין גיי נערכו דיונים והדירקטוריון החליט שתמשיך לכהן בתפקידה.
בהמשך בעקבות המשבר וטענות נוספות התפטרה גיי ב-2 בינואר 2024 מתפקידה כנשיאת האוניברסיטה.
באפריל 2024 נכללה ברשימת טיים 100.
בנובמבר 2024 לאחר ניצחונו בבחירות לנשיאות ארצות הברית הכריז הנשיא הנבחר, דונלד טראמפ כי ימנה את סטפניק לתפקיד שגרירת ארצות הברית הבאה באו"ם.
יחסה לישראל

במאי 2024 היא הגיעה לביקור בישראל, במסגרתו גם נאמה בכנסת. בנאומה מתחה ביקורת על ממשל ביידן, ואמרה כי ”אין שום תירוץ לנשיא אמריקני לעצור נשק לישראל. ארצות הברית צריכה לעזור באופן מלא לישראל ובלי תנאים, כדי להשיג את הניצחון המוחלט”.
בינואר 2025 נערך שימוע בסנאט למינויה כשגרירת ארצות הברית לאו"ם. בשימוע היא אמרה כי ישראל היא בעלת הברית הגדולה ביותר ובעדיפות עליונה, ואיראן היא האיום הגדול ביותר ואחראית ישירות ל-7/10. כמו כן, הגדירה את פעילות אונר"א כ"פעילות טרור", הדגישה כי היחס של ארגון האומות המאוחדות לישראל הוא אנטישמי, וכי היא מסכימה עם השרים בצלאל סמוטריץ' ואיתמר בן גביר בעניין "זכותה התנ"כית של ישראל על שטחי יהודה ושומרון". בין היתר אמרה בשימוע: "אני מתכוונת להשמיע את הקול המוסרי לעולם שיסביר את החשיבות של עמידה לצד ישראל...חשוב שנוביל את העולם בבהירות מוסרית, שתשרת את האינטרסים של ארצות הברית ותייצג את מדיניות טראמפ של 'אמריקה תחילה' ושלום דרך עוצמה. זה חשוב במיוחד לבעלת בריתנו הגדולה ביותר, ישראל, שעברה ב-7 באוקטובר את קטל הדמים הגדול ביותר בהיסטוריה שלה מאז השואה".
בכנס CPAC בוושינגטון בפברואר 2025 אמרה כי העדיפות הראשונה של הממשל היא להפסיק את המימון לאונר"א, שביצעה זוועות ב-7 באוקטובר ולפרק אותה לגמרי.
במרץ 2025 אמרה סטפניק כי המסר שלה לכל האנטישמים בהאומות המאוחדות, אני מגיעה, מוטב לכם לחגור ולצאת. תחת טראמפ, הימים של מימון טרור אנטישמיות ואנטי ישראל באו"ם נגמרו.
חיים אישיים

סטפניק נשואה ואם לבן.
הערות שוליים

↑  Elise Stefanik | 2020 40 under 40 in Government and Politics, Fortune (באנגלית)
↑  ראשי אוניברסיטאות בארה"ב סירבו לגנות קריאות אנטישמיות בקמפוסים: "זה תלוי בהקשר", באתר ישראל היום, 6 בדצמבר 2023
↑  דניאל אדלסון, מותר לקרוא לרצח עם של יהודים בקמפוס? "תלוי בהקשר", באתר ynet, 6 בדצמבר 2023
↑  הבכירה האמריקאית במתקפה על האוניברסיטאות: "חייבים להתפטר", באתר מעריב אונליין, 6 בדצמבר 2023
↑  דניאל אדלסון, ניו יורק, אחרי השימוע המביש בקונגרס: נשיאת אוניברסיטת פנסילבניה מתפטרת, באתר ynet, 9 בדצמבר 2023.
↑  רם מורי, ‏דירקטוריון הרווארד מתייצב מאחורי הנשיאה גיי: "המנהיגה הנכונה", באתר גלובס, 12 בדצמבר 2023
↑  דניאל אדלסון, בצל השימוע המביש בקונגרס: נשיאת הרווארד התפטרה, באתר ynet, 3 בינואר 2024;
 קלודין גיי, התנהל קמפיין להדחתי תוך שימוש בשקרים וסטריאוטיפים גזעניים על שחורים, באתר הארץ, 4 בינואר 2024;
מכתב ההתפטרות הרשמי של גיי כנשיאת הרווארד (באנגלית)
↑  Elise Stefanik: The 100 Most Influential People of 2024, TIME, ‏2024-04-17 (באנגלית)
↑  אסף רוזנצוייג, ‏הובילה את השימוע בקונגרס נגד האנטישמיות באוניברסיטאות: הבחירה של טראמפ לשגרירת ארה"ב באו"ם, באתר ‏מאקו‏, 11 בנובמבר 2024
↑   ציוץ של אריאל כהנא ברשת החברתית אקס (טוויטר)
↑  דניאל אדלסון, ניו יורק, הכירו את שגרירת ארה"ב לאו"ם: "ישראל בעדיפות עליונה, איראן - האיום הכי גדול", באתר ynet, 21 בינואר 2025
↑  דניאל אדלסון, השגרירה המיועדת של טראמפ לאו"ם: "אפרק לגמרי את אונר"א", באתר ynet, 22 בפברואר 2025
↑   ציוץ של הרדאר ברשת החברתית אקס (טוויטר), 18 בדצמבר 2024
| --- | --- |
בקרת זהויות :  GND: 1348100842  LCCN: no2019096361  SNAC: w6jf5n92  US Congress: S001196  VIAF: 5957156317466202350004   WorldCat (עם VIAF): 5957156317466202350004 
פוסטר תמיכה בסטפניק, עמק רפאים, ירושלים, דצמבר, 2023
כושר קרבי

חיילת בקורס מדריכות כושר קרבי המתנהל בבסיס וינגייט, במהלך טיפוס על חבל.
כושר קרבי הוא רמת הכשירות הגופנית והמיומנויות הצבאיות הנדרשת לחייל הלוחם בשדה הקרב. מוגדר לעיתים כ"יכולתו של החייל לבצע את משימותיו הצבאיות בצורה היעילה ביותר".
הכושר הקרבי נבנה על בסיס הכושר הגופני. המיומנויות הצבאיות הנדרשות כוללות נשיאת ציוד כבד, הליכה למרחקים גדולים, גם בתנאי שטח קשים, נשיאת פצועים, ניווט והתמצאות בלחץ זמן, וירי לאחר מאמץ. מרכיב נוסף הוא איתנותו של הלוחם - חוסן פיזי ונפשי, ביטחון עצמי, והיכולת לתפקד בתנאי אי-ודאות, עייפות, רעב ולחץ.
לפיתוח ושימור רמת הכושר הקרבי נדרשים אימון יומיומי לאורך זמן, וידע מקצועי. תוכניות אימונים מסודרות והדרגתיות, לפי סרגל מאמצים, מצמצמות נזקים רפואיים, כמו שברי הליכה, העלולים להיגרם עקב אימון יתר.
היסטוריה

מערך הכושר הקרבי הוא הסמכות העליונה בתחומי הכושר הגופני והקרבי בצה"ל. ראשיתו ב"שרות אימון גופני" שהוקם בתקופת מלחמת העצמאות, כהמשך לפעילויות הספורט השימושי והחינוך הגופני המורחב (חג"ם) בהגנה. מדריכי ספורט (מד"סים), ומאוחר יותר מדריכי אימון גופני (מדא"גים), שולבו ביחידות צה"ל מראשיתו. השימוש בשם "כושר קרבי", מאז סוף 1976, מסמן מעבר לתפיסה רחבה יותר ומקצועית יותר של התחום.
המערך כפוף למפקדת קצין חיל רגלים וצנחנים ראשי בזרוע היבשה. בין תפקידיו, לאשר תוכניות אימונים להגברת הכושר, ולבצע בקרה על רמת הכושר הקרבי. כלקח ממלחמת לבנון השנייה ב-2006 הוגברה הפעילות. בין הרמ"חים הבולטים לאורך השנים היו יוסי היימן ואבי מויאל. בית הספר לכושר קרבי (בה"ד 8) צמוד למכון וינגייט. מאז 2002 מתקיימת אחת לשנה אליפות צה"ל למפקדים, שהתפתחה ל-18 מקצועות תחרותיים ו-16 מקצועות עממיים.
אף שרוב הפעילות מתנהלת ביחידות קרביות, במהלך הכשרות ואימונים, עוסק מערך הכושר הקרבי גם באנשי הקבע. תוכנית "אורח חיים בריא", שהתגבשה ב-2008, מסייעת למשתתפיה בתחומי התזונה, הכושר הגופני, והפסקת עישון.
אנשי המילואים נמצאים רוב זמנם מחוץ לצבא, ושימור הכושר הקרבי שלהם לא בשליטתו. בעקבות מלחמת יום הכיפורים (1973) עסקה ועדת אגרנט גם בשאלת הכושר הקרבי, וקבעה שיש צורך בתוכניות אימונים מיוחדות שיאפשרו לאנשי מילואים לשמור על הכושר הגופני שלהם. הבעיה חזרה ועלתה בעקבות מלחמת לבנון השנייה. עם זאת, מעולם לא יושמה תוכנית שכזו.
לפני הגיוס

צבאות רבים עורכים למתגייסים, בפרט למועמדים לשירות בכוחות מיוחדים, מבחני מיון. בישראל מתקיימים קורסים פרטיים להכנה לצה"ל, הכוללים פיתוח של הכושר הקרבי, והם מוצעים לבני נוער לפני גיוסם, במיוחד לקראת גיבושים של יחידות מובחרות. עמדת צה"ל כלפי חוגים אלה השתנתה, מביקורת ואף התנגדות בעבר, לתמיכה וקשר ממוסד עיריות, מתנ"סים ובתי ספר מקיימים קורסים דומים ללא תשלום.
ראו גם

טירונות (צבא)
טירונות (צה"ל)
כושר גופני
גיבוש (צה"ל)
בוחן בר-אור
בוחן מסלול